Z A P I S N I K

                      sa 18. sjednice Vijeća Gradske  četvrti Stenjevec
održane 08. studenog 2022. s početkom u 19,30 sati

u velikoj dvorani PU Susedgrad

Sjednicom predsjedava predsjednik VGČ Stenjevec Ivan Zelenić.

Evidentiranjem članova na početku sjednice utvrđeno je da je nazočno  18 članova Vijeća. 
NAZOČNI : Tomislav Dubravčić, Tin Dukanović, Natko Felbar, Davorka Horvat,Ivana Kukor, Ivica Marić, Hana Miljanić, Dubravka Rusan, Marijana Nodilo, Karmela Martinjak, Franjo Vrbić, Gabriela Tomazić, Sara Vučić, Ivan Zelenić,  Davor Stanković, Maja Mucko, Goran Furdek

, Marin Živković
NENAZOČNI: Danijel Perić
OSTALI NAZOČNI: Kristina Starčević – voditeljica, Jadranka Gobac – stručna referentica
Predsjednik je pozdravio nazočne i otvorio je raspravu o verifikaciji Zapisnika sa 17. sjednice Vijeća Gradske četvrti Stenjevec.

Na sjednicu je došao Danijel Perić. 

Ivana Kukor iznijela je primjedbu na Zapisnik zbog interpretacije njenog pitanja  i priložila pitanje u pisanom obliku. 
Konstatira se da je jednoglasno s 19 glasova „za“  verificiran Zapisnik sa 17. sjednice VGČ 
Stenjevec. 

Predsjednik je upoznao nazočne s nadopunom dnevnog reda i otvorio raspravu. 

Nije bilo prijavljenih za raspravu. Predložio je usvajanje dnevnog reda. 

Konstatira se da je jednoglasno s 19 glasova „za“ usvojen slijedeći: 


DNEVNI RED:                   

1. Izvješće mandatnog povjerenstva

2. Prijedlog zaključka o prestanku obnašanja dužnosti članice Vijeća i početak obnašanja dužnosti člana Vijeća

3. Prijedlog Programa održavanja komunalne infrastrukture na području Gradske četvrti Stenjevec u 2023.

4. Prijedlog zaključka o Programu građenja komunalne infrastrukture na području Grada Zagreba u 2023.

5. Prijedlog zaključka o Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

6. Prijedlog zaključka o raspolaganju k.č. 2130/7 i 2131/1 k.o. Stenjevec

7. Prijedlog zaključka o rješavanju imovinsko – pravnih odnosa na obuhvatu k.č. 4986/128 k.o.Vrapče

8. Prijedlog zaključka o provjeri statusa (vlasništva) parcele k.č.br. 4993/2 k.o.Vrapče, Pavlenski put
9. Informacije, pitanja i prijedlozi
Točka 1. 
Izvješće mandatnog povjerenstva

Predsjednik je dao riječ Goranu Furdeku, predsjedniku Mandatnog povjerenstva. 

Goran Furdek pročitao je Izvješće mandatnog povjerenstva  (Prilog 1.). 

Predsjednik je otvorio raspravu. 

Nije bilo prijavljenih za raspravu, predsjednik je pročitao Zaključak o prihvaćanju Izvješća mandatnog povjerenstva i stavio prijedlog na glasovanje. 

Konstatira se da je jednoglasno s 19 glasova „za“ usvojen slijedeći: 

Z A K LJ U Č A K
Vijeće Gradske četvrti Stenjevec prihvaća Izvješće Mandatnog povjerenstva o prestanku obnašanja dužnosti člana Vijeća Gradske četvrti Stenjevec i početka obnašanja dužnosti zamjenika člana Vijeća.

Točka 2. 
Prijedlog zaključka o prestanku obnašanja dužnosti članice Vijeća i početak obnašanja dužnosti člana Vijeća

Predsjednik je obrazložio prijedlog i otvorio raspravu. 

Nije bilo prijavljenih za raspravu.

Predsjednik je pročitao prijedlog Zaključka i stavio ga na glasovanje. 

Konstatira se da je jednoglasno s 19 glasova „za“ usvojen slijedeći: 

Z A K LJ U Č A K

o prestanku obnašanja dužnosti zamjenice člana Vijeća i početku obnašanja dužnosti zamjenika člana Vijeća

1. Prihvaća se Izvješće Mandatnog povjerenstva o prestanku obnašanja dužnosti zamjenice člana Vijeća i početku obnašanja dužnosti zamjenika člana Vijeća.

2. Dana 25. listopada 2022. Slavica Bilić prestaje obnašati dužnost zamjenice člana Vijeća.

3. Dana 2. studenoga 2022. Tomislav Dubravčić počinje obnašati dužnost zamjenika člana Vijeća.

Nakon usvajanja Zaključka predsjednik je pozvao novog člana VGČ Stenjevec Tomislava Dubravčića da položi prisegu. (Prisega prilog 2.) 

Točka 3.
Prijedlog Programa održavanja komunalne infrastrukture na području Gradske četvrti Stenjevec u 2023.

Predsjednik je obrazložio prijedlog zaključka i otvorio raspravu. 

Nije bilo prijavljenih za raspravu. Predsjednik je stavio prijedlog na glasovanje. 

Konstatira se da je jednoglasno sa 19 glasova „za“ usvojen slijedeći: 

 Na temelju članka 80. stavka 1. točke 1. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21 - pročišćeni tekst, 16/22), Vijeće Gradske četvrti Stenjevec, na 18. sjednici, 08. studenog 2022.., donijelo je

PROGRAM

održavanja komunalne infrastrukture

na području Gradske četvrti Stenjevec u 2023.

1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Stenjevec (u daljnjem tekstu: Gradska četvrt), kojima se osigurava obavljanje komunalnih djelatnosti:


- održavanja građevina javne odvodnje oborinskih voda,


- održavanja čistoće javnih površina,


- održavanja javnih zelenih površina,


- redovitog održavanja nerazvrstanih cesta.


2. Planirana sredstva za financiranje ovog programa u iznosu od ukupno 1.189.700,00 eura raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:
	Redni broj
	Vrsta komunalne djelatnosti
	Nositelj provedbe
	Izvor financiranja
	Iznos sredstava eur

	3.1
	Održavanje građevina javne odvodnje oborinskih voda
	Vodoopskrba i odvodnja d.o.o.
	Komunalna naknada
	92.000,00

	3.2
	Održavanje čistoće javnih površina
	Zagrebački holding d.o.o., 
Podružnica Čistoća
	Komunalna naknada
	358.400,00

	3.3
	Održavanje javnih zelenih površina
	Zagrebački holding d.o.o., 
Podružnica Zrinjevac
	Komunalna naknada
	403.500,00

	3.4
	Redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	Komunalna naknada
	335.800,00

	Ukupno
	
	1.189.700,00


3. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.


Ovaj program obuhvaća poslove i radove čišćenja i održavanja 2.600 vodolovnih grla te drugih građevina javne odvodnje oborinskh voda na području Gradske četvrti u 2023. godini. Kroz navedeni program je osim čišćenja slivnika predviđeni radovi rekonstrukcije slivnika, održavanje horizontalnih sabirnih kanala, intervencije na internom sustavu odvodnje javnih ustanova, čišćenje linijskih rešetki, radovi izvanrednog čišćenja pripadajuće mreže i zimska služba (posipavanje stubišta solju), održavanje pothodnika i podvožnjaka. 


4. Pod održavanjem čistoće javnih površina, prema ovom programu podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.


Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima. Izvršenje programa se izvodi prema donesenom Programu čišćenja i pranja javnih površina za područje Gradske četvrti, u kojemu se nalazi popis ulica koje se čiste i peru s iskazanom vrstom tehnologije čišćenja te intenzitetom.  


Ovaj program obuhvaća poslove ručnog čišćenja ukupno 1.295.846 m², čišćenja 709.289 m²  velikom čistilicom, pranja 1.090.983 m² autocisternom  te druge poslove čišćenja i pranja na području Gradske četvrti u 2023. godini. 


5. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj program obuhvaća sve poslove održavanja ukupno 853809 m² javnih zelenih površina na području Gradske četvrti u 2023. godini, osim poslova obuhvaćenih planovima malih komunalnih akcija mjesnih odbora.


6. Redovito održavanje nerazvrstanih cesta u ovom programu podrazumijeva:


6.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


6.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


6.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi. Samo financiranje asfalterskog programa osigurano je kroz Plan malih komunalnih akcija mjesnih odbora, a kojeg donose Vijeća mjesnih odbora zaključkom.


Ovaj program obuhvaća sve poslove redovitog održavanja ukupno 578.759 m² nerazvrstanih cesta na području Gradske četvrti u 2023. godini, uključujući održavanje semaforskih uređaja na 32 lokacije, osim poslova obuhvaćenih planovima malih komunalnih akcija mjesnih odbora.

7. Sukladno ovom Programu izvršavati će se obveze održavanja građevina i uređaja javne namjene u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture. 

8. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


9. Sredstva za provedbu ovog programa osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim programom, a prema načelima štednje i racionalnog korištenja sredstava.


10. Ovaj će program biti objavljen u Službenom glasniku Grada Zagreba.

 
Točka 4. 
Prijedlog zaključka o Programu građenja komunalne infrastrukture na području Grada Zagreba u 2023.

Predsjednik je obrazložio prijedlog i otvorio raspravu. 

U raspravi su sudjelovali Franjo Vrbić, Maja Mucko, Gabriela Tomazić, Tomislav Dubravčić i Kristina Starčević. 

Nakon provedene rasprave predsjednik je pročitao prijedlog Zaključka i stavio ga na glasovanje. 

Konstatira se da je većinom glasova i to s 12 glasova „za“ , 4 „suzdržana“ i 3 glasa „protiv“ usvojen slijedeći: 

ZAKLJUČAK

Vijeće Gradske četvrti Stenjevec predlaže da se u Programu građenja komunalne infrastrukture na području Grada Zagreba u 2023. u točki 2. GRAĐENJE I REKONSTRUKCIJA NERAZVRSTANIH CESTA PO GRADSKIM ČETVRTIMA, da pod stavkom 13. Gradska četvrt Stenjevec- "Prenesene obveze iz prethodnog razdoblja " ostanu stavke (kao prioritetne):

· Izgradnja parkirališta uz produženu Samoborsku ulicu na dijelu k.č.br. 6929/1 k.o.Vrapče, pothodnik ispod željezničke pruge kod Sokolske ulice

Brisati: pothodnik ispod željezničke pruge kod Skladišne ulice

· Optimizacija semaforskog uređaja na raskrižju Zagrebačka cesta- Rudeška cesta- Sokolska ulica (55.000 kuna)

· Optimizacija semaforskog uređaja na raskrižju Zagrebačka cesta-Rudeška cesta- Sokolska ulica (3.000 kuna).

U točki 3. Podtočki 4. JAVNA RASVJETA prioritetno ostaviti stavku: Osnovna škola Otona Ivekovića.

U točki 4. "RJEŠAVANJE IMOVINSKO – PRAVNIH POSLOVA pod stavkom 13. Gradska četvrt Stenjevec kao prioritet ostaviti parkiralište uz produženu Samoborsku cestu, pothodnici ispod željezničke pruge kod Sokolske ulice, a brisati: pothodnik kod Skladišne ulice.

Dodati novo: rješavanje imovinsko – pravnih odnosa na k.č. 4986/128 k.o.Vrapče (kako bi se omogućila izgradnja "Ulice 7"- karting staza Špansko).

Točka 5. 
Prijedlog zaključka o Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

Predsjednik je obrazložio prijedlog akta i otvorio raspravu. 

Nije bilo prijavljenih za raspravu. Predsjednik je pročitao prijedlog zaključka i stavio ga na glasovanje. 

Konstatira se da je većinom glasova i to s 12 glasova „za“, 4 „suzdržana“ i 3 „protiv“ usvojen slijedeći:
ZAKLJUČAK

Vijeće Gradske četvrti Stenjevec suglasno je s Programom održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

Točka 6. 
Prijedlog zaključka o raspolaganju k.č. 2130/7 i 2131/1 k.o. Stenjevec
Predsjednik je otvorio raspravu. 

U raspravi su sudjelovali Ivana Kukor , Maja Mucko i Ivan Zelenić. 

Nakon provedene rasprave predsjednik je pročitao prijedlog zaključka. 

Konstatira se da je jednoglasno s 19 glasova „za“ usvojen slijedeći: 

ZAKLJUČAK

Vijeće Gradske četvrti Stenjevec nije suglasno sa zahtjevom g. Ivana Bajuka za mogućnost raspolaganja k.č.br. 2130/7 i 2131/1 k.o.Stenjevec, zbog malog broja čestica u vlasništvu Grada Zagreba (a i mnoge postojeće se nalaze u statusu povrata vlasništva) te buduće potrebe planiranje javnih sadržaja na ionako pretrpanom prostoru građevinskom izgradnjom.

Točka 7. 
Prijedlog zaključka o rješavanju imovinsko – pravnih odnosa na obuhvatu k.č. 4986/128 k.o.Vrapče
Predsjednik je obrazložio prijedlog akta i otvorio raspravu. 

Nije bilo prijavljenih za raspravu. Predsjednik je pročitao prijedlog akta i stavio ga na glasovanje. 

Konstatira se da je jednoglasno s 19 glasova „za“ usvojen slijedeći: 

ZAKLJUČAK

Vijeće Gradske četvrti Stenjevec traži od Gradskog ureda za opću upravu i imovinsko - pravne poslove i Gradskog ureda za upravljanje imovinom i stanovanje rješavanje imovinsko - pravnih odnosa na obuhvatu k.č. 4986/127 i 4986/128 k.o. Vrapče ("Ulica 7").

Isto se traži jer "Ulica 7" ne može biti napravljena dok se ne omogući pristup navedenim parcelama.

Točka 8. 
Prijedlog zaključka o provjeri statusa (vlasništva) parcele k.č.br. 4993/2 k.o.Vrapče, Pavlenski put

Potpredsjednica Vijeća obrazložila je prijedlog zaključka. 

Predsjednik je otvorio raspravu. 

U raspravi su sudjelovale Ivana Kukor i Maja Mucko. Nakon provedene rasprave predsjednik je pročitao  prijedlog zaključka i stavio ga na glasovanje. 
Konstatira se da je jednoglasno sa 19 glasova „za“ usvojen slijedeći: 

ZAKLJUČAK

Vijeće Gradske četvrti Stenjevec traži od Gradskog ureda za opću upravu i imovinsko - pravne poslove i Gradskog ureda za upravljanje imovinom i stanovanje rješavanje imovinsko - pravnih odnosa na obuhvatu k.č. 4986/127 i 4986/128 k.o. Vrapče ("Ulica 7").

Isto se traži jer "Ulica 7" ne može biti napravljena dok se ne omogući pristup navedenim parcelama.
Točka 9. 
Informacije, pitanja i prijedlozi 

Maja Mucko pročitala je odgovor na pitanje vezano uz dom zdravlja. 
Tomislav Dubravčić postavio je upit da li je poznato koliko je čestica u vlasništvu Grada Zagreba uzurpirano?

Maja Mucko odgovorila je da se na svaki upit o statusu parcela čeka odgovor mjesec i više dana. 

Tomislav Dubravčić naveo je da bi trebalo ustanoviti koliko i koje čestice su uzurpirane jer je nedostatak čestica u vlasništvu grada na kojima bi se uredili sadržaji od općeg interesa. 

Ivan Zelenić upoznao je nazočne da će Ured za katastar i Zemljišno knjižni odjel u narednom periodu u PU Susedgrad raditi usklađenje katastra i gruntovnice. Za tu svrhu ustupljene su im dvije kancelarije  kojima se koristio GU za mjesnu samoupravu. 

Davor Stanković naveo je da je od većih projekata na području GČ (dom zdravlja, vrtić, bazen) dom zdravlja otišao najdalje u realizaciji i smatra da bi se trebalo maksimalno fokusirati na taj projekat. 
Predsjednik je naveo da se za bazen mogu dobiti sredstva EU, ne veliki iznos , oko 20 %. 

Danijel Perić izvijestio je nazočne da Udruga Rekreativni kvart organizira advent na Trgu Ivana Kukuljevića s prigodnim programom, koncertima.

Završeno u  19,45 sati.
Zapisničar:
Jadranka Gobac 
Predsjednik
   Vijeća Gradske četvrti Stenjevec

Ivan Zelenić 

KLASA: 024-08/22-002/266
URBROJ: 251-13-11-14/005-22-2

Zagreb, 24. listopad  2022.

